**Mikkel Bødker** (\* 16. december 1989, Brøndby) je dánsky hokejový útočník hrajúci v sévdskej Svenska hockeyligan za tím HV 71. Bol draftovaný z celkovej 8. pozície v roku 2008 tímom Phoenix Coyotes, čo ho robí najvyššie draftovaným dánskym hráčom. Je na obale videohry *NHL 10* v Dánsku a Nórsku.

Hráčska kariéra
---------------

Bødker bol hokejovo vychovaný v uznávanom mládežníckom programe Rødovre SIK. V roku 2005 vo veku 15 rokov, prešiel do Frölunda HC vo Švédsku, kde hral za juniorský tím Frölundy. Mal impozantnú 2006/07 sezónu so 49 bodmi (19 gólov a 30 asistencií) v 39 zápasoch. Jeho tím vyhral národný juniorský šampionát a Bødker tiež debutoval u mužského tímu vo švédskej Svenska hockeyligan.

Po sezóne, Bødker bol draftovaný tímom Kitchener Rangers v roku 2007 CHL draftom a pripojil sa k tímu na sezónu 2007/08. Mal úspešnú prvú sezónu v OHL, kde hral v druhej formácií. Zaznamenal 29 gólov a 44 asistencií, s celkovo 73 bodmi v 62 zápasoch. V play-off si užil ešte väčší úspech, s 35 bodmi v 20 zápasoch, pomohol Rangers vyhrať OHL titul. V Memorial Cup, zaznamenal 6 bodov v piatich zápasoch a Rangers skončili druhý, keď prehrali vo finále s tímom z WHL Spokane Chiefs.

Bødker v roku 2014 ako hráč Phoenixu Coyotes.
Bødker strelil svoj prvý NHL gól 12. októbra 2008, do siete Jeana-Sébastiena Giguèrea z Anaheimu Ducks.

V play-off 2012, Bødker strelil dva po sebe idúce víťazné góly v predĺžení tretieho a štvrtého zápasu v prvom kole play-off proti Blackhawks. Bødker zaznamenal počas play-off 4 góly a 4 asistencie. Dňa 15. októbra 2014, strelil svoj prvý NHL hetrik proti Edmontonu Oilers pri víťazstve 7:4.

V sezóne 2015/16 sa Bødker stal prvým hráčom, ktorý dokázal streliť 2 hetriky v jednej sezóne proti Ottawe Senators. Prvý strelil v Ottawe dňa 24. októbra 2015 pri víťazstve 4:1. Druhý strelil na domácom ľade 28. novembra 2015, tiež pri víťazstve 4:3.

Dňa 29. februára 2016, bol vymenený do Colorada Avalanche za Alexa Tanguaya, Connera Bleackleya a prospektu Kylea Wooda, pomôcť Avalanche v play-off. Nakoniec za Colorado v play-off nehral.
Odišiel ako voľný hráč, dňa 1. júla 2016 podpísal štvorročný kontrakt v hodnote 16 miliónov dolárov s finalistami Stanley Cupu San Jose Sharks.

Kariérne štatistiky
-------------------

Bødker v drese Lukko v roku 2012.
### Klubové štatistiky

|   |   | Základná časť |   | Play-off |
| --- | --- | --- | --- | --- |
| Sezóna | Tím | Liga | Z | G | A | B | TM | Z | G | A | B | TM |
|
| 2005/06 | Frölunda HC | J20 | 37 | 9 | 8 | 17 | 22 | 2 | 1 | 2 | 3 | 0 |
| 2006/07 | Frölunda HC | J20 | 39 | 19 | 30 | 49 | 14 | 8 | 6 | 5 | 11 | 6 |
| 2006/07 | Frölunda HC | SHL | 2 | 0 | 0 | 0 | 0 | — | — | — | — | — |
| 2007/08 | Kitchener Rangers | OHL | 62 | 29 | 44 | 73 | 14 | 20 | 9 | 26 | 35 | 2 |
| 2008/09 | Phoenix Coyotes | NHL | 78 | 11 | 17 | 28 | 18 | — | — | — | — | — |
| 2009/10 | Phoenix Coyotes | NHL | 14 | 1 | 2 | 3 | 0 | — | — | — | — | — |
| 2009/10 | San Antonio Rampage | AHL | 64 | 11 | 27 | 38 | 4 | — | — | — | — | — |
| 2010/11 | San Antonio Rampage | AHL | 36 | 12 | 22 | 34 | 8 | — | — | — | — | — |
| 2010/11 | Phoenix Coyotes | NHL | 34 | 4 | 10 | 14 | 8 | 4 | 0 | 1 | 1 | 2 |
| 2011/12 | Phoenix Coyotes | NHL | 82 | 11 | 13 | 24 | 12 | 16 | 4 | 4 | 8 | 0 |
| 2012/13 | Lukko | SM-liiga | 29 | 21 | 12 | 33 | 10 | — | — | — | — | — |
| 2012/13 | Phoenix Coyotes | NHL | 48 | 7 | 19 | 26 | 12 | — | — | — | — | — |
| 2013/14 | Phoenix Coyotes | NHL | 82 | 19 | 32 | 51 | 20 | — | — | — | — | — |
| 2014/15 | Arizona Coyotes | NHL | 45 | 14 | 14 | 28 | 6 | — | — | — | — | — |
| 2015/16 | Arizona Coyotes | NHL | 62 | 13 | 26 | 39 | 10 | — | — | — | — | — |
| 2015/16 | Colorado Avalanche | NHL | 18 | 4 | 8 | 12 | 2 | — | — | — | — | — |
| NHL celkovo | 463 | 84 | 141 | 225 | 88 | 20 | 4 | 5 | 9 | 2 |

### Reprezentačné štatistiky

| Rok | Tím | Akcia |   | Z | G | A | B | TM |
| --- | --- | --- | --- | --- | --- | --- | --- | --- |
| 2005 | Dánsko 18 | MS 18 | 6 | 1 | 1 | 2 | 6 |
| 2006 | Dánsko 20 | MSJ (Div I) | 5 | 1 | 3 | 4 | 2 |
| 2006 | Dánsko 18 | MS18 (Div I) | 5 | 2 | 2 | 4 | 4 |
| 2007 | Dánsko 20 | MSJ (Div I) | 5 | 1 | 0 | 1 | 14 |
| 2007 | Dánsko 18 | MS18 (Div I) | 5 | 4 | 7 | 11 | 4 |
| 2008 | Dánsko 20 | MSJ | 6 | 2 | 4 | 6 | 2 |
| 2009 | Dánsko | MS | 6 | 3 | 1 | 4 | 4 |
| 2011 | Dánsko | MS | 6 | 3 | 1 | 4 | 2 |
| 2013 | Dánsko | MS | 7 | 0 | 3 | 3 | 0 |
| 2014 | Dánsko | MS | 7 | 2 | 2 | 4 | 2 |
| Juniorská reprezentácia | 32 | 11 | 17 | 28 | 32 |
| Seniorská reprezentácia | 26 | 8 | 7 | 15 | 8 |

**Legenda**

* **Z** - Odohraté zápasy (Zápasy)
* **G** - Strelené góly (Góly)
* **A** - Prihrávky na gól (Asistencie)
* **B** - Kanadské body (Strelené góly sčítané s prihrávkami na gól)
* **TM** - Trestné minúty

Externé odkazy
--------------

* Biografické informácie a štatistiky na NHL.com, alebo Eliteprospects.com, alebo Eurohockey.com, alebo Hockey-Reference.com, alebo The Internet Hockey Database

Zdroj
-----

*Tento článok je čiastočný alebo úplný preklad článku Mikkel Bødker na anglickej Wikipédii.*